李家鼎戴金鋼名撈盡顯身價 工作不言休:得閒就陪吓啲孫
李家鼎和劉穎鏇今日(11/04)出席《FIBA 3x3 巴黎奧運資格賽》活動。李家鼎接受《香港01》大讚現場小食攤位佈置整潔,說:「有啲平民啲,有啲high啲,好似大排檔咁。」談到食物,一定會想起鼎爺的私房菜,他自言一定有水準,說道:「全部都係我同partner做,睇過先出,唔係話冇reject,但係一定有個水平!」
早前李泳豪的旺角燒肉店結業絡業轉租,鼎爺說:「好耐嘅事啦,睇吓點啦,我都唔點答。」
鼎爺表示近來忙於劇集與綜藝節目拍攝,閒時就會享受天倫之樂,陪孫仔。講到與家人的事,鼎爺的臉上就露出一副慈祥爺爺的模樣。他說:「好悶㗎退休!都唔使話退休嘅,得閒就陪吓啲孫。周時都有(飲茶),有有有,『爺爺我哋去飲茶囉』我話:『好,邊日邊日。』」
鼎爺也表示,平時也會親身下廚煮飯好餸給孫仔食。問到會否傳授孫仔廚藝時,鼎爺就表示他們年齡尚少,未識煮餸。孫仔長大後會不會教?鼎爺就回答:「佢有興趣咪教,佢冇興趣都冇用㗎。」